Înlocuirea arcurilor de suspensie este un proces destul de complicat și care necesită mult timp. Vă recomandăm să încredințați procedura dată profesioniștilor unui atelier auto. Dacă ați decis totuși să înlocuiți componentele de sine stătător, veți avea nevoie de:
Un instrument de comprimare a arcurilor;
Un set de chei deschise și chei inelare;
Un dispozitiv de ridicare a vehiculului.
Rețineți! În timpul procesului de lucru, trebuie să respectați regulile de siguranță și recomandările producătorului auto. Înlocuiți ambele piese de pe aceeași axă, deoarece au aproximativ aceeași durată de funcționare. Procedura de înlocuire poate fi diferită pentru piesele din față și cele din spate.
Dacă arcul este montat pe un amortizor de suspensie, fixați-l, cu ajutorul unui instrument de comprimare. Apoi, deșurubați elementul de fixare superior al suportului de amortizor și ridicați vehiculul. În continuare, detașați elementul de fixare inferior de la brațul suspensiei, sau de la articulația de direcție. Dacă piesa este montată separat de amortizor, deșurubați-o de la caroseria vehiculului și braț sau articulația de direcție. Înlocuiți-o cu o piesă nouă și apoi, reinstalați toate piesele, în ordine inversă.
Fiți foarte atent și precaut, atunci când potriviți instrumentul de comprimare. Dacă este aliniat incorect și nu este bine prins, acesta poate cauza deteriorarea vehiculul și produce traume. Efectuați o călătorie de probă cu vehiculul, după înlocuirea pieselor. Componentele instalate corect nu vor produce zgomote, precum bătăi sau zăngănituri.